GiliGold/VAD_KnessetCorpus huggingface dataset:
<אלי זיטוק: אם זה פיור רשום על הנכה.
אוסאמה סעדי: זה מה שאומרים כאן, זה מה שאומרים.
<קלרה פלדמן: מה לא פיור פה?
<אלי זיטוק: לא, אבל החזקה, לפי חוות דעת של הייעוץ המשפטי של העירייה, שבחן את זה עמוקות, החזקה במקרים האלה היא לא של החוסים אלא של העמותה, כי החוסים הם לא - - -
דוד אמסלם: זאת אומרת אתה - - -
אוסאמה סעדי: אתה בוחן כליות ולב.
דוד אמסלם: תן לי, אני רוצה להבין.
דוד אמסלם: זאת אומרת חוות הדעת של העירייה אומרת שהיות שמדובר בחוסה שהוא גם ככה במצב קשה מאוד, לכן גם אם זה רשום על שמו אנחנו נחשיב את זה כאילו לא רשום על שמו ואנחנו בכל מקרה נבקש מהעמותה.
אוסאמה סעדי: זה יותר חמור, אדוני היושב ראש, ולכן אני חושב שזה - - -
דוד אמסלם: דרך אגב, ואם אצל ההורים שלו בבית?
דוד אמסלם: עדיין הוא חוסה.
דוד אמסלם: שם זה בסדר?
<משה לוי: לא, אם הוא אצל ההורים שלו בבית יש תקנה של שר הפנים, במסגרת תקנות הנחה בארנונה, ושם הוא מקבל הנחה של 33% בלבד.
אוסאמה סעדי: אז ההורים במקרה הזה לא מקבלים?
<משה לוי: אמרתי, 33%.
אוסאמה סעדי: לא, אם הוא אצל עמותה?
<משה לוי: אם הם קיבלו קצבת ילד נכה - - -
אוסאמה סעדי: אם הוא אצל עמותה, המשפחה שלו מקבלת הנחה?
<משה לוי: אנחנו לא יודעים.
אוסאמה סעדי: אתה לא יודע?
אוסאמה סעדי: אז אתה - - -
דוד אמסלם: אוסאמה, תתקדם, אתה מבין מה קורה כאן.
אוסאמה סעדי: אני מבין, זה שיח חירשים ולכן חבל על הזמן.
דוד אמסלם: לא שיח חירשים, אני המום ממה שאני שומע, מהתשובות.
אוסאמה סעדי: איך שאנחנו קידמנו חקיקה צריך לעשות חקיקה וזהו.
יואב בן צור: קודם כל אני רוצה לברך, אני חושב שהעמותות האלה באמת עושות עבודת קודש מדהימה, אבל צריך באמת לברר פה, אנחנו בעד שהעמותות האלה, שעושות את העבודה הזאת, יקבלו את מרב הסיוע ואת מרב התמיכה.
יואב בן צור: כמובן שזה אבסורד שדירה שיש בה קבוצה גדולה של נכים צריכהל שלם ארנונה, כשאם היו דברים חלופיים האנשים האלה אולי לא היו משלמים או מקבלים הנחה גדולה.
יואב בן צור: אבל עם כל זאת, כמו בכל דבר, ואנחנו נתקלנו בזה הרבה, דודי, שעל כל דבר כזה אנשים מבקשים שיפוי, שיפוי כזה או שיפוי אחר ונתקלנו בזה בכמה מקרים ובכמה מקומות, גם היום עולה איזה שהוא חוק בוועדת כספים, שגם שם, לולא השיפוי, שום דבר לא יזוז שם מבחינת הנושא של פטור הגיוני שצריך להיות.
יואב בן צור: בכל מקרה, אני מכיר את הדברים מקרוב והמוסדות האלה באמת במקרים מסוימים קורסים תחת נטל הארנונה, קשה להם מאוד.
יואב בן צור: צריך למצוא את הפתרון התקציבי לכך.
יואב בן צור: במילים יפות ורצון טוב שלנו כולנו אני לא חושב שנגיע לפתרון, אלא צריך למצוא באמת את הסעיף התקציבי שייתן שיפוי ומגיע להם בהחלט, למוסדות האלה ולגופים האלה שעושים את עבודת הקודש, מגיע להם בהחלט שיהיו פטורים מארנונה כדי שהם יוכלו להפנות משאבים נוספים לטובת המטופלים.
דוד אמסלם: בני בגין, בבקשה.
זאב בנימין בגין: אני מצטרף להתפעלות שנשמעת מדברי חבריי לגבי העבודה החשובה שהעמותות האלה עושות למען הפרט ודרך הפרט למען הציבור כולו.
זאב בנימין בגין: אני חושב, אדוני היושב ראש, שמשפט המפתח הוא במשפט הפותח או אחד המשפטים שפתחו את דבריך, כאשר אתה אמרת שהעמותות אלה קיבלו על עצמן תפקידים שבעבר המדינה ביצעה אותם.
זאב בנימין בגין: העמותות האלה, על פי הבנתי, על כן, מדבריך נובע, שהן אינן מבצעות דווקא עבודה שהונחה לפתחן על ידי העיריות, אלא על ידי המדינה.
זאב בנימין בגין: כיוון שהן מחליפות את המדינה בתפקידן אני חושב שהאחריות היא על המדינה.
זאב בנימין בגין: אני אומר את זאת מפני שאני בשש-שבע שנים האחרונות הייתי בכמה מעמדים כאלה שבהם התבקשו בחקיקה הנחות מארנונה במוסדות חשובים כאלה וכאלה וגם כאלה ועוד כאלה.
זאב בנימין בגין: בסופו של דבר העירייה מפנה אשפה בכל המוסדות האלה והעירייה נותנת שירותים ואנחנו, לדעתי, עושים את עבודתנו קלה כאשר אנחנו משיתים את רצוננו הטוב על תקציב העירייה הכולל, בעוד שאני חוזר לדברי הפתיחה שלך, מדובר בחובות של המדינה כלפי אזרחיה, כלפי אזרחיה החלשים או כלפי מוסדות תרבות וכיוצא בזה.
זאב בנימין בגין: על כן אני חושב שהעיקרון, כפי שציינו, כפי שחיים אמר ויואב אמר, הוא שאם בדרך של שיפוי או מילה אחרת שמבטאת את הצורך של המדינה ולא את הצורך של העירייה ללא העמסת יתר על העיריות, הצגת את המוזיאונים ויש לנו מוסדות רבים, מוסדות תורניים - - -
אוסאמה סעדי: ארכיונים.
זאב בנימין בגין: אין לזה סוף, ועל כן אנחנו צריכים למצוא את הפתרונות האלה במסגרת תקציב המדינה.
זאב בנימין בגין: פרדוקסים או אבסורדים מקומיים של האם סעיף זה או אחר תואם ולמה לא, אז הם צריכים להיפתר לגופם לגבי הסעיפים האלה, אבל הפתרון הכולל לא יימצא בעומס הנחות מארנונה על העירייה.
דוד אמסלם: ברשותכם, אני לא יכול, אני חייב לסיים את הדיון, אני רוצה לסכם אותו.
דוד אמסלם: כפי שפתחתי ואמרתי, אני לא חושב שצריך לפתור עוול אחד ביצירת עוול הרבה יותר חמור.
דוד אמסלם: סוגיית ההכנסות של העיריות מול הפטורים ועוד דברים אחרים זו סוגיה אחרת, שאולי אתה צודק בה, המדינה גם פותרת את זה במסגרת מענקי איזון כאלה ואחרים.
דוד אמסלם: אל תדאג, אף ראש עיר לא מכר את הבית של חמותו כדי לשלם את הארנונה של המוסדות האלה, זה עוד לא מתבקש, המדינה גם יודעת לתת את הפיצויים במקומות אחרים, ואם חסר שם, אז צריך לבוא ולדאוג לזה, אבל זה לא קשור לאירוע.
דוד אמסלם: כאן באירוע הזה אני רואה דבר של באמת חוצפה, אני רואה אטימות, שאני כמעט לא נתקלתי מהסוג הזה.
דוד אמסלם: יש עמותות שאני משתגע בכלל איך הן פטורות ולהם עושים את זה?
דוד אמסלם: וכל היועצים המשפטיים שאני רואה, גם של העירייה וגם של משרד הפנים, עושים את כל המאמצים לפרשן את כל הדקויות איך לא לתת להם, לא איך לתת, איך לא לתת.
דוד אמסלם: אז יכלו ללכת על סעיף 5(י).
דוד אמסלם: אני אומר לך, הקריטריונים שעומדים פה, אפשר, יכלו ללכת על הסעיף של להשוות אותם למשרד הבריאות, גם אם זה לא כתוב בחוק, זה אותו דבר, זה אותו שירות.
דוד אמסלם: יכלו ללכת לגבי הפטור של מוסד מתנדב שעכשיו העברנו.
דוד אמסלם: אתה מבין מה בעצם הם אמרו?
דוד אמסלם: יכלו בכלל לתת את זה - - -
אוסאמה סעדי: לנכה השוכר.
דוד אמסלם: לנכה השוכר.
דוד אמסלם: הם כבר הגיעו למסקנה, כתוב שמגיע לנכה, לא, הנכה הזה, אין לו את השכל לשכור אז הוא לא יקבל.
דוד אמסלם: אתה מבין לאן הכניסו?
דוד אמסלם: עשו הכול רק כדי לא לתת להם.
דוד אמסלם: עכשיו יושבת הגברת הזאת, אני הייתי אצלם, זה מוסד עני, בוא תראה איך הם מתפרנסים בכלל וכל שקל שמשולם לארנונה לא חוזר למוסד, לנכה, שהמדינה צריכה לטפל בו והיא לא מטפלת.
דוד אמסלם: דרך אגב, המדינה אף פעם לא משפה אותו ב-100%, היא צריכה לקושש ולאסוף תרומות.
דוד אמסלם: למה היא אוספת תרומות?
דוד אמסלם: הרי אם המדינה משפה את הכול אז הכול בסדר, למה צריך תרומות?
דוד אמסלם: בגלל שהמדינה לא באירוע, היא נותנת לה סכום פיקס ואומרת לה 'תסתדרי עם זה', ואם לא, אז זה בעיה שלכם, של הנכה.
דוד אמסלם: לכן יש פה אנשים טובים, נכנסים לאירוע, לוקחים את זה כמפעל חיים בכלל, כמו שאמרתי, במקום לתת להם להדליק משואה בהר הרצל שולחים להם את ההוצאה לפועל.
דוד אמסלם: אני מביא את זה לקצה.
דוד אמסלם: לכן, אני הבנתי, חשבתי שמהדיון הזה אנשים קצת יתביישו, יורידו את העיניים, יגידו לי 'סליחה, דודי, עזוב, אנחנו נזמין אותם, נסדר את העניין', אבל כל אחד ממשיך לספר לי כאן כמה הוא צודק וכמה הם לא צריכים לקבל ארנונה.
דוד אמסלם: דרך אגב, מוסדות המדינה כמעט לא משלמים ארנונה, אני לא בטוח שהכנסת משלמת ארנונה.
<משה לוי: משלמת מלא, מלא.
דוד אמסלם: משלמת, אז הכנסת.
<משה לוי: מלא.
דוד אמסלם: אבל אתה יודע מה, מוסדות צה"ל, אני אומר לך, לא משלמים ארנונה מלא, בוודאי לא ברוב המקומות.
<משה לוי: משלמים.
דוד אמסלם: אבל העמותה, תפסנו את הקורבן, הנה הם, הנה הם, הם, כל המדינה יושבת עליהם.
דוד אמסלם: אלה האנשים העבריינים, הנה, אלה, הבנת?
דוד אמסלם: עמותת שק"ל, כל המדינה, עכשיו כל תקציב המדינה עומד על הארנונה שלהם.
דוד אמסלם: לכן זו חוצפה.
דוד אמסלם: זה באמת מביך אותי בכלל שאני עושה דיון מהסוג הזה.
דוד אמסלם: חשבתי, אני אומר לך את האמת, חשבתי שאם אני מתניע בכלל חשיבה אומרים לי 'עזוב, דודי, אנחנו הבנו את הרעיון, אנחנו נסתדר איתם'.
דוד אמסלם: אז אני מבין שזה הנושא, עוד השבוע בעזרת ה' אני מגיש הצעת חוק שתסדיר את העניין ואחרי זה אתם תסתדרו עם הבעיות שלכם ואתם ואתם ואתם, כולכם.
<קריאה: לא יהיו שם בעיות?
דוד אמסלם: שאתם הייתם צריכים לעשות את זה.
דוד אמסלם: אתם הייתם צריכים לעשות את זה, אתם הייתם צריכים ליזום את זה, משרד הפנים היה צריך ליזום את זה, הוא רואה שיש בעיה, הוא אומר 'רק שנייה, אני רואה שיש בעיה באמת, בוא ניזום את החקיקה', לא, אתם שולחים את העמותה.
דוד אמסלם: לכן אני אעשה את זה ואני בעזרת ה' אעביר את החוק הזה בכנסת ואז אתם תיתנו להם את הפטור, אז תגידו שזה לפי חוק והכול בסדר.
דוד אמסלם: אני רוצה להסביר את הרקע ואחר כך אני רוצה לשמוע את הנוכחים.
דוד אמסלם: אחד, אני נחשפתי לנושא לפני כמשהו כמו שלושה שבועות, שבועיים-שלושה, חודש.
דוד אמסלם: לא ידעתי שיש דבר כזה למפכ"ל המשטרה.
דוד אמסלם: לפני כחצי שנה עשינו כאן דיון בכל הנושא של הביטחון ביישובי הדרום.
דוד אמסלם: הבאנו את מפכ"ל המשטרה ואת השר ורצינו לדעת מדוע הישובים בדרום הארץ נפרצים על בסיס יומי, כמעט כולם, והיו שם ישובים בהם נפרצו למעלה משישים אחוזים מהבתים.
דוד אמסלם: היה שם ישוב ערבי עם תשעים אחוזים.
דוד אמסלם: המשטרה בין היתר טענה שאין לה תקציבים.
דוד אמסלם: אני באופן אישי לחצתי על האוצר, ויושב כאן גם נציג האוצר עמיחי שיספר לכם, ואילצתי אותם להעביר אליכם עשרה מיליון שקלים בשנתיים הקרובות לנושא של ביטחון הדרום.
דוד אמסלם: להפתעתי הרבה אני שומע שיש מישהו שנקרא יועץ אסטרטגי למפכ"ל המשטרה.
דוד אמסלם: איך ידעתי עליו?
דוד אמסלם: הרי יש לי עבודה ואני לא כל כך מתעסק בדברים האלה אבל הדובר שלי אמר לי שיש מישהו שמכפיש אותנו מבוקר עד לילה.
דוד אמסלם: שאלתי מי זה.
דוד אמסלם: אמר לי שזה מישהו בשם ליאור חורב.
דוד אמסלם: שאלתי אותו מי זה הבן אדם הזה.
דוד אמסלם: לא שזה מעניין אותי.
דוד אמסלם: אפשר להכפיש, בסדר, אבל סקרנות.
דוד אמסלם: אמר לי שזה היועץ האסטרטגי של מפכ"ל המשטרה.
דוד אמסלם: אמרתי, מה, למפכ"ל יש יועץ אסטרטגי?
דוד אמסלם: חשבתי שלמשטרת ישראל יש דוברות, אני מניח דוברות ענפה שעוד מעט נשמע או שנרצה לשמוע מה היקף הדוברים, כמה דוברים, כמה עולים הדוברים.
דוד אמסלם: הם נדרשו גם ליועץ אסטרטגי.
דוד אמסלם: אני חושב שמשטרת ישראל, האסטרטגיה שלה שצריכה להיות בציבור היא בעשייה.
דוד אמסלם: לצה"ל אין יועץ אסטרטגי, למוסד אין יועץ אסטרטגי.
דוד אמסלם: העשייה היא היועץ האסטרטגי.
דוד אמסלם: פעם בירושלים היה ראש עיר עת הייתה בעיר בעיית ניקיון מאוד קשה.
דוד אמסלם: זה עלה לנו הרבה מאוד כסף ותקציבים לנקות את העיר.
דוד אמסלם: הוא החליט שיותר זול לשכנע תושבים שהעיר נקייה והוא באמת יצא בקמפיין שירושלים נקייה.
דוד אמסלם: הוא חשב שיותר זול לצאת בקמפיין.
דוד אמסלם: אולי במקום לטפל בפשיעה, יותר זול לשכנע את הציבור שאין פשיעה.
דוד אמסלם: אני חושב שהמשטרה צריכה לפעול בכלים שיש לה ויש לה הרבה כלים.
דוד אמסלם: דרך אגב, תקציב עצום וענק שכשאני נדרשתי גם לנושא לפני שבוע בכנסת, עת העלינו את הנושא של השיטור המשותף, השיטור העירוני, עם אגרת השמירה, שם שאלתי למה האזרח צריך לשלם אגרת שמירה כשמשטרת ישראל מקבלת 14 מיליארד שקלים.
דוד אמסלם: עדיין לא קיבלנו תשובה אבל זה סיפור אחר בו נטפל.
דוד אמסלם: המשטרה מוצאת לעצמה לנכון לקחת יועץ אסטרטגי למפכ"ל?
דוד אמסלם: אמרתי לדובר שלי שאני לא מצוי במדיה, בדרך כלל אני לא נכנס, זה לא העולם שלי, זה גם לא מטריד אותי, אבל עניין אותי הרעיון.
דוד אמסלם: כשראיתי מה הוא כותב על ראש הממשלה ועלי.
דוד אמסלם: אני לא חשוב, דודי אמסלם לא חשוב לי, התפקיד שלי הוא יושב ראש ועדת הפנים והגנת הסביבה, תפקיד פרלמנטרי מוגדר וחוקי ועל זה משלם לי משכורת עם ישראל.
דוד אמסלם: זה אומר לעשות ביקורת פרלמנטרית על משטרת ישראל.
דוד אמסלם: אני לא עוד חבר כנסת, חבר בוועדות אחרות ששואל על המשטרה.
דוד אמסלם: זה התפקיד המובהק שלי.
דוד אמסלם: אני קם בבוקר וזה מה שאני צריך לעשות.
דוד אמסלם: רואה את זה בן אדם שהמשטרה שוכרת את שירותיו ב-800 אלף שקלים לשנה, לפחות מה שאני רואה בעיתונים.
דוד אמסלם: דרך אגב, אני לא יודע כלום ולכן ביקשתי לשמוע אתכם.
דוד אמסלם: הבן אדם מבוקר עד לילה מכפיש פוליטיקאי.
דוד אמסלם: מכפיש את ראש הממשלה, מכפיש אותי, מכפיש עוד אנשים.
דוד אמסלם: הרבה מאוד שנים הוא עסוק בהכפשות.
דוד אמסלם: הבנתי שזאת בעצם האסטרטגיה שלו.
דוד אמסלם: זאת כנראה האסטרטגיה המשטרתית והיועץ, מי שבעצם מבקר את המשטרה מתוקף תפקידו, כנראה צריך להכפיש אותו.
דוד אמסלם: לכן נכנסתי לנושא.
דוד אמסלם: גם בנושא הדוברות, רק לפני שבועיים-שלושה עליתי בתקשורת על איזה נושא שאני חושב שהמשטרה נהגה בו לא נכון או לא נוהגת נכון.
דוד אמסלם: אני שומע את דוברת המשטרה בכבודה ובעצמה ובקולה יוצאת נגד יושב ראש ועדת הפנים והגנת הסביבה בנושא הזה.
דוד אמסלם: אני חושב שאם אני מגיב, המשטרה לא צריכה להתעסק עם פוליטיקאים אלא צריכה להתעסק בעבודה שלה.
דוד אמסלם: לכן יש את השר לביטחון פנים ואם הוא חושב שאמרתי משהו לא נכון, שהוא יגיב לעניין.
דוד אמסלם: כך אני חושב אבל כנראה למשטרה יש כללים אחרים.
דוד אמסלם: אני רואה בדיון הזה חשיבות עצומה, מעבר לקטע הנקודתי.
דוד אמסלם: משטרת ישראל מבחינתי צריכה להיות מובילת הדגל במדינת ישראל, גם בטוהר המידות וגם בהתנהלות הציבורית.
דוד אמסלם: התפקיד הראשוני שלה הוא לא לייצר דוברות אלא לייצר ביטחון לתושבים.
דוד אמסלם: זה הדבר הבסיסי ביותר ואת זה היא לא נותנת לפי שיטתה ולא אני אמרתי.
דוד אמסלם: מפכ"ל המשטרה אמר שאין להם כסף ולכן ממשיכים לפרוץ בתים בדרום הארץ.
דוד אמסלם: השיטור העירוני, כאשר אזרחים משלמים אגרת שמירה בגלל שהמשטרה לא יכולה לתת מספיק שוטרים, מודים שיש בעיה בביטחון.
דוד אמסלם: זה התפקיד של משטרת ישראל מבוקר עד לילה וזה מה שהיא צריכה לעשות בראש ובראשונה.
דוד אמסלם: אזרח רגיל, לא מעניינים אותו דברים ברומו של עולם אלא מעניין אותו קודם כל הביטחון האישי שלו ושל ילדיו ומשפחתו.
דוד אמסלם: בדיונים שאני עושה כאן, מסתבר שזה לא קיים בהרבה מאוד מקומות בארץ.
דוד אמסלם: הייתם צריכים לשמוע את ראשי המועצה בדרום הארץ שבאו לכאן, מה הם אמרו על הביטחון של הישובים שלהם כולל ראש המועצה שבאותו שבוע נפרץ גם הבית שלו.
דוד אמסלם: על הנושא הזה עשינו לפחות ארבעה-חמישה דיונים, במשך שנה שלמה.
דוד אמסלם: אני חשבתי שהנושא הוא מאוד דרמטי והוא חשוב מאוד והיות והוא מוגדר כיועץ אסטרטגי למפכ"ל המשטרה, אני הזמנתי את המפכ"ל לשמוע אותו.
דוד אמסלם: אני גם הזמנתי את ניצב משנה מירב לפידות, דוברת המשטרה, כי אני רואה חיבור בין הדברים.
דוד אמסלם: אני לא מצליח להבין, אם יש דוברות – למה צריך עוד יועץ ועוד יועץ חיצוני.
דוד אמסלם: יכול להיות שהוא יגיד דברים שהדוברים לא יכולים להגיד ולכן אנחנו שוכרים אותו.
דוד אמסלם: אני גם הזמנתי את הממונה על התקציבים, ניצב צביקה טסלר כדי שיסביר לנו אולי יש לו עודף כסף ואז נשמע מה קורה.
דוד אמסלם: דרך אגב, גם באיזו סמכות זה נעשה, מי נותן את האישורים לזה.
דוד אמסלם: במקום זה, הם לא רלוונטיים, הם החליטו על דעת עצמם שהם לא רלוונטיים לדיון כי הם כנראה גם מנהלים את הוועדה הזאת.
דוד אמסלם: הם מחליטים לוועדה הזאת מה רלוונטי לה.
דוד אמסלם: הם שלחו את אלעזר כהנא שאני אוהב אותו ואני מקווה שזה לא יפגע בך במשטרה, את ראש מדור שכר, את הדובר למגזר הדתי החרדי שגם לא באו.
<אלעזר כהנא: דובר למגזר הדתי חולה.
דוד אמסלם: אלה האנשים שהמשטרה חשבה, מפכ"ל המשטרה חשב – כי הזמנו אותו באופן אישי – ומצא לנכון לשלוח לדיון הזה.
דוד אמסלם: אני מתבייש.
דוד אמסלם: דרך אגב, זה בניגוד לתקנון הכנסת.
דוד אמסלם: מכל פקיד בכיר אני מצפה שייצמד לתקנון הכנסת ויבין שזה חוק.
דוד אמסלם: כאילו זה חוק.
דוד אמסלם: אני מניח שכל פקיד במדינת ישראל, והמפכ"ל הוא בין הפקידים, אפילו פקיד בכיר מאוד מאוד, מוזמן לישיבה אצל הבוס שלו ולא בא, זאת עבירה משמעתית.
דוד אמסלם: אני מניח שאם המפכ"ל מזמין ניצב והניצב לא מגיע, זאת עבירה משמעתית.
דוד אמסלם: תקן אותי אם אני טועה.
דוד אמסלם: אני שואל מבחינת חוקי המשטרה.
דוד אמסלם: אם המפכ"ל מזמין את הסגן שלו לפגישה והוא אומר לו שהוא לא בא, זאת עבירה משמעתית, כן או לא?
דוד אמסלם: היות ואני פקיד, אני יודע איך זה עובד.
דוד אמסלם: אני רואה את זה כזלזול גם בכנסת.
דוד אמסלם: אני מבין שיכול להיות שיש נושאים שהם כבדים למשטרה ולמפכ"ל יש בעיה לדבר עליהם בהיבט הזה ולכן הוא שלח את הדובר של המגזר הדתי.
דוד אמסלם: גם דוברת המשטרה, כנראה זה לא מספיק חשוב לה.
דוד אמסלם: זה זלזול.
דוד אמסלם: לכן אני נועל עכשיו את הישיבה ואני מודיע למשטרה שאני לא אקדם נושאים משטרתיים עד שהנושא הזה כאן לא יבוא בבירור עם המפכ"ל, עם הדוברת, בדיוק כמו שהחלטתי.
דוד אמסלם: אני לא מחליט למפכ"ל איזה דיונים יהיו, את מי הוא מזמין ולמה.
דוד אמסלם: דרך אגב, אם הוא יזמין אותי לדיון, אני מבטיח לו שגם מפאת כבודו וגם מפאת זה שהוא הזמין אותי, אני אבוא ובכיף גם עשר דקות לפני הדיון.
דוד אמסלם: הגיע הזמן גם לקצת צניעות, בלי יהירות.
דוד אמסלם: כנסת ישראל היא לא איזה דבר שולי.
דוד אמסלם: זה התפקיד של הוועדה הזאת, בדיוק לעשות בקרה על משטרת ישראל.
דוד אמסלם: זאת החובה שלה.
דוד אמסלם: לא התפקיד אלא זאת החובה שלה ואם אני לא עושה את זה, אני בעצם מועל בתפקידי.
דוד אמסלם: אני אקבע דיון נוסף וכל האנשים האלה יגיעו ועד אז אני אברר את זה גם עם השר לביטחון פנים.
דוד אמסלם: אני גם אוציא לו מכתב חריף מאוד, למפכ"ל המשטרה.
דוד אמסלם: אני גם אוביל חקיקה בכנסת בעקבות זה שפקיד, ככל שיהיה בכיר, שלא יגיע לדיוני ועדה, זאת עבירה משמעתית חוקית בספר חוקי מדינת ישראל.
דוד אמסלם: לא בתקנון הכנסת.
דוד אמסלם: אני מצטער על הנוכחים שהגיעו לכאן, שהטריחו את עצמם והגיעו לכאן בבוקר לריק.
דוד אמסלם: אנחנו נקיים דיון עם כל האנשים שהזמנתי ובעזרת השם גם אתם תהיו בו.
דוד אמסלם: אני מתכבד לפתוח את ישיבת ועדת הפנים והגנת הסביבה בנושא אי חיבור מחנות צה"ל בהודה ושומרון לביוב.
דוד אמסלם: להזכירכם, קיימנו דיון ב-29 לפברואר, בדיוק לפני שנה.
דוד אמסלם: האמת היא שבגלל שלא עקבתי אני באופן אישי אחרי הנושא הזה הרבה זמן, לכן החמצנו את הדיון.
דוד אמסלם: בכל מקרה, אני ביקשתי מצה"ל לתת לנו איזשהו דיווח מה קורה עם העניין הזה.
דוד אמסלם: ברור לכם שאנחנו בקטע הזה לא מקבלים את המצב שצה"ל מזרים את הביוב בחלק מהמקומות לוואדיות הסמוכים.
דוד אמסלם: אני מבקש משירי לתת לנו איזושהי סקירה קצרה בנושא ואחרי כן אני רוצה לשמוע את עמדתכם בעניין.
<שירי ספקטור בן ארי: תודה רבה.
<שירי ספקטור בן ארי: מרכז המחקר והמידע התבקש לכתוב איזשהו מסמך מעקב בעקבות הדיון היום.
<שירי ספקטור בן ארי: ככלל, אפשר להגיד שהתכנית לחיבור בסיסי צה"ל לשפכים הותוותה בהחלטת ממשלה 1770 בשנת 2010 כאשר ההחלטה דיברה על כלל בסיסי צה"ל בישראל ומתייחסת לכ-180 בסיסים.
<שירי ספקטור בן ארי: ההחלטה עצמה מולאה באופן חלקי.
<שירי ספקטור בן ארי: הייתה אמורה להיות עד סוף שנת 2015 וההחלטה עצמה מולאה באופן חלקי.
<שירי ספקטור בן ארי: ככלל, ההחלטה לא התייחסה לבסיסים ביהודה ושומרון.
<שירי ספקטור בן ארי: זו הייתה החלטה מקדמית של הוועדה שהחליטה על אילו בסיסים היא הולכת לדון.
<קריאה: כולל תקצוב.
<שירי ספקטור בן ארי: כולל תקצוב.
דוד אמסלם: החלטת הממשלה התייחסה לבסיסי צה"ל.
<שירי ספקטור בן ארי: התייחסה לבסיסי צה"ל באופן כללי, קבעה קריטריונים באילו בסיסים היא הולכת לדון, זאת אומרת, קבעה סדרי עדיפויות לבסיסים שצריך לטפל בהם.
<שירי ספקטור בן ארי: הבסיסים ביהודה ושומרון לא נכללו בהחלטה מכל מיני סיבות שאני משערת שאנשי המשרדים יפרטו.
<שירי ספקטור בן ארי: בהחלטה המקורית נכללו בה בסופו של דבר 11 בסיסים בלבד מיהודה ושומרון.
דוד אמסלם: מה אמרה ההחלטה?
<שירי ספקטור בן ארי: ההחלטה תקצבה חיבור של בסיסי צה"ל למערכות ביוב.
<שירי ספקטור בן ארי: מדובר על כ-177 בסיסים.
<שירי ספקטור בן ארי: מדובר על החלטה לשנים 2010 עד 2015 והיא קבעה סדר עדיפויות לחיבור הבסיסים האלה.
דוד אמסלם: למה צריך החלטת ממשלה?
דוד אמסלם: משרד המשפטים כאן?
דוד אמסלם: לא הוזמנו.
דוד אמסלם: אני אשאל את המשרד להגנת הסביבה.
דוד אמסלם: למה צריך החלטת ממשלה בדבר כזה?
דוד אמסלם: האם זה חוקי להזרים ביוב לוואדיות?
<איתן ארם: משרד הביטחון.
<איתן ארם: שני תיקונים קטנים.
<איתן ארם: קודם כל, בהחלטה היו גם בסיסים ביו"ש.
<שירי ספקטור בן ארי: 11 בסיסים ביו"ש.
<איתן ארם: הייתה רשימה בתוכה היו בסיסים ביו"ש.
<איתן ארם: לא הייתה החלטה שלא מחברים את יו"ש.
<איתן ארם: ההחלטה גם אמרה שצריך להשלים את חיבור כלל הבסיסים.
דוד אמסלם: לא את זה שאלתי.
<איתן ארם: ההחלטה לא תקצבה את החיבור אלא היא אמרה שצריך להשלים את החיבור וקבעה איזשהו תקציב, קבעה שחלקו צריך להגיע בהלוואה, אבל היא לא תקצבה את החיבור.
<איתן ארם: דבר נוסף שחשוב לי להגיד.
<איתן ארם: אין בסיסים שמזרימים באופן קבוע שפכים החוצה.
<איתן ארם: יש תקלות, יש בסיסים שהפתרון שלהם הוא לא סביבתי, הוא לא עומד בתקנים העדכניים.
<איתן ארם: אין בסיסים שבאופן מוגדר מזרימים החוצה וזה חשוב להבהיר ושיהיה כאן על השולחן.
דוד אמסלם: אני שואל שאלה עקרונית אחרת וזאת השאלה ששאלתי.
דוד אמסלם: אני הבנתי מהדיון הקודם שצה"ל מזרים ביוב לוואדיות.
<בני אלבז: רק בתקלות.
<בני אלבז: יש שם בורות ספיגה והם באים לרוקן אותם אבל רק בתקלות זה זורם.
<איתן ארם: לא בורות ספיגה אלא בורות רקב.
<איתן ארם: בורות אטומים שמגיעה ביובית ושואבת אותם.
דוד אמסלם: איצ'ה, מה המצב?
דוד אמסלם: אנחנו הרי חוזרים על הדיון הקודם.
דוד אמסלם: הרי בסופו של דבר אני מניח שאם לא הייתם מזרימים לוואדיות, לא הייתה בעיה.
<יצחק מאיר: אם אני זוכר נכון, החלטת הממשלה נבעה כתוצאה מביקורת שעלתה בוועדה הזאת ובוועדות אחרות לגבי המצב.
<יצחק מאיר: זאת אומרת, אם משרד הביטחון היה מטפל בבסיסים בכל הארץ בתחום הביוב, לא הייתה מגיעה החלטת ממשלה.
דוד אמסלם: אני מניח כך.
<יצחק מאיר: אני מוכן לוותר על כבודי ולתת לשירי להשלים את הדברים.
דוד אמסלם: היא תמשיך.
<יצחק מאיר: היא עשתה עבודה מצוינת.
דוד אמסלם: אני אתן לך להמשיך בסקירה.
דוד אמסלם: אני מתעכב כרגע על איזושהי נקודה מסוימת ספציפית ושואל האם באופן בסיסי מהמצב שאתה מכיר ביהודה ושומרון יש הזרמה של ביוב לוואדיות.
דוד אמסלם: הרי אני ראיתי את זה בעיניים.
דוד אמסלם: אתה הראית לי.
<יצחק מאיר: לאורך שנים רבות.
<יצחק מאיר: כן.
דוד אמסלם: אתה הרי לקחת אותי וראיתי את זה בעיניים.
דוד אמסלם: יכול להיות שראיתי משהו אחר.
<יצחק מאיר: מה שאומרים כאן, זאת תקלה אבל זאת תקלה שנמשכת 15-20 שנים.
דוד אמסלם: תקלה מתמשכת.
<יצחק מאיר: זאת לא תקלה.
<יצחק מאיר: זאת תופעה.
דוד אמסלם: שירי, תמשיכי.
<שירי ספקטור בן ארי: כמו שאמרתי, החלטת הממשלה בכלל הארץ בוצעה באופן חלקי.
<שירי ספקטור בן ארי: היא נגעה לשנים 2010-2015.
<שירי ספקטור בן ארי: כיום, מתוך כ-180 בסיסים שחולטו בהחלטת הממשלה, מאה עדיין לא מחוברים בכלל ישראל.
דוד אמסלם: שוב פעם אני שואל, למה צריכה להיות החלטת ממשלה?
דוד אמסלם: יש את משרד הביטחון, שיחבר.
דוד אמסלם: כל מטבח שמקים משרד הביטחון, זאת החלטת ממשלה?
<שירי ספקטור בן ארי: צריך לשאול את משרד הביטחון.
<שירי ספקטור בן ארי: יכול להיות שבגלל שמדובר בתקציב בסדר גודל גדול.
דוד אמסלם: במשרד הביטחון מדובר על תקציבים שהם בעשרות מיליארדי שקלים.
דוד אמסלם: אני מניח שעוד כמה מיליוני שקלים, זה לא הסיפור.
<שירי ספקטור בן ארי: כמו שאמרתי, לא קיבלנו את הנתונים הרשמיים והמלאים ממשרד הביטחון לגבי מצב החיבור של הבסיסים באיו"ש.
<שירי ספקטור בן ארי: קיבלנו את הנתונים מאיגוד ערים שומרון ואיגוד ערים יהודה ומהנתונים האלה עולה - - -
דוד אמסלם: אתם ביקשתם מהם את הנתונים והם לא נתנו לכם?
<שירי ספקטור בן ארי: ביקשנו ועדיין לא קיבלנו.
דוד אמסלם: למה לא נתתם להם את הנתונים?
<איתן ארם: העברנו נתונים.
<איתן ארם: הגיעה בקשה נוספת בשבוע שעבר.
<איתן ארם: אמרנו שמה שחסר נמסור כאן בוועדה ונבהיר בוועדה.
<איתן ארם: אם אחר כך יידרשו השלמות נוספות, יקבלו.
<שירי ספקטור בן ארי: לפי הנתונים של איגודי הערים, איגודי הערים התייחסו לכארבעים בסיסים באזור יהודה ובאזור שומרון.
<שירי ספקטור בן ארי: בערך ארבעים אחוזים מתוך הבסיסים שנמסרו לנו מחוברים היום לתשתיות ביוב תקינות.
<שירי ספקטור בן ארי: שישים אחוזים מחוברים או לפתרונות שאינם תקינים, זאת אומרת, הם בורות רקב או בורות ספיגה, או לפי הדיווחים של איגודי הערים הם מוזרמים לסביבה באיזושהי צורה.
<שירי ספקטור בן ארי: אני חושבת שדבר שהכי בלט כל הזמן שניסינו לקבל תשובות ולהבין את הנושא היה חוסר הבהירות בנוגע לסמכויות לגבי מי אמור לאכוף את כל הנושא של חיבור בסיסי צה"ל לטיפול שפכים באיו"ש כאשר לא ברור באיזו מידה יש למשרד להגנת הסביבה סמכויות, באיזו מידה יש לאיגודי ערים סמכויות, למשרד הביטחון עצמו, למינהל האזרחי.
<שירי ספקטור בן ארי: כל אחד טוען שהסמכות שלו היא מוגבלת בהקשר הזה ושבסופו של דבר ההחלטה היא של משרד הביטחון עצמו.
<שירי ספקטור בן ארי: אני חושבת שזה דבר שהוא בהחלט עומד בבסיס הנושא כאן.
דוד אמסלם: בזמנו בפרוטוקול שהוצאתי, הוצאנו מכתב.
דוד אמסלם: בוועדה ביקשנו שמשרד הביטחון יעביר תוך חודשיים דוח מיפוי של כלל בעיות הביוב במחנות צה"ל, אומדן עלויות ותכנית רב שנתית לביצוע ותיקון המצב הקיים היום בתחום.
דוד אמסלם: לא העברתם לנו שום דבר.
דוד אמסלם: אתה היית בדיון הזה.
<איתן ארם: הייתי בדיון.
דוד אמסלם: אני כותב דברים ואתה חושב שאני שוכח.
<איתן ארם: אני לא חושב.
דוד אמסלם: אתה חושב שזאת רק המלצה ואם לא בא לך, אתה לא עושה.
<איתן ארם: הייתי בדיון הקודם.
<איתן ארם: אני זוכר את הבקשה.
<איתן ארם: העבודה גם נעשתה.
<איתן ארם: היא לא הושלמה.
דוד אמסלם: לא שאלתי אם היא הושלמה או לא.
דוד אמסלם: אני כתבתי לך מכתב.
דוד אמסלם: אני לוקח את העסק ברצינות, אולי קצת יותר מאשר אתה וזה לא התפקיד שלי.
דוד אמסלם: אני לא עובד משרד הביטחון ולא מזהם כלום.
דוד אמסלם: אני עשיתי כאן דיון לפני שנה ואני מקריא לך מה כתבתי.
דוד אמסלם: הקראתי כרגע את מה שכתבתי.
דוד אמסלם: דרך אגב, חודשיים זה מביא אותנו לסביבות אפריל 2016.
דוד אמסלם: בפסח כנראה אתה בחופשה, אז חיכיתי במאי-יוני.
דוד אמסלם: אתה מספר לי שעוד היום אתה עובד?
דוד אמסלם: אתה רוצה שאני אזמן את שר הביטחון לכאן?
<איתן ארם: אני אומר שהעבודה נעשתה בחלקה הגדול והיא עדיין לא הושלמה כי עלו דברים ועלו נתונים נוספים שלא הכרנו.
דוד אמסלם: אני הייתי מציע לך לא לתת את התשובה הזאת.
דוד אמסלם: היא לא אינטליגנטית, בלשון המעטה.
דוד אמסלם: שנה אתה מדבר אתי על נתונים.
דוד אמסלם: אני מבקש ממך שתיתן לי נתונים, מיפוי, אומדן.
דוד אמסלם: אני אעשה את זה בשבוע.
<איתן ארם: אני לא בטוח שאפשר לעשות את זה בשבוע.
דוד אמסלם: אני אביא לך בן אדם שיעשה לך את זה בשבוע.
דוד אמסלם: אתה מדבר אתי שנה ואתה עוד אומר לי שאתה אוסף את הנתונים?
<איתן ארם: אני אומר שכל הנתונים שהיו בידינו נעשו בהתאם לבקשה שלך או לדברים שנאמרו בדיון הקודם.
<איתן ארם: נתונים נוספים שקיבלנו לאחרונה מהפיקודים, בשבועות האחרונים, הם עדיין לא מופיעים במסגרת אותה עבודה.
<איתן ארם: כל הנתונים שהיו בידינו עד אז, העבודה בעניינם הסתיימה.
דוד אמסלם: אני ביקשתי מיפוי.
דוד אמסלם: יש לך מיפוי של כלל בעיות הביוב בתחומי מחנות צה"ל, אומדן עלויות, תכנית רב שנתית לביצוע ותיקון המצב הקיים?
דוד אמסלם: יש לך דבר כזה?
<איתן ארם: יש לי, אני אומר, בנוגע לתשעים אחוזים מהבסיסים.
דוד אמסלם: דרך אגב, למה לגבי עשרה אחוזים מהבסיסים לא היה לך?
דוד אמסלם: אני עוד מעט אכנס לתשעים אחוזים, אבל למה לא היה לך לגבי עשרה אחוזים?
דוד אמסלם: למה אתה לא יודע?
דוד אמסלם: בכמה בסיסים מדובר?
<איתן ארם: הנתונים הנוספים שהגיעו אלינו הם בין שלושים לארבעים בסיסים נוספים שהגיעו מהפיקודים ואותם אנחנו בודקים כרגע.
דוד אמסלם: כמה בסך הכול בסיסים או נקודות שלא מחוברות לקו הביוב ביהודה ושומרון?
<איתן ארם: ביהודה ושומרון או בכלל?
דוד אמסלם: אנחנו מדברים כרגע על יהודה ושומרון.
דוד אמסלם: הדיון שלי כרגע הוא לגבי כל הארץ, אבל אני התנעתי דיון לגבי יהודה ושומרון.
דוד אמסלם: אבל בכל הארץ.
דוד אמסלם: אותי מעניינת מדינת ישראל.
<איתן ארם: תכף נגיד לך בדיוק כמה יש ביהודה ושומרון.
<איתן ארם: ביהודה ושומרון, 13 על פי הנתונים שיש לנו כרגע.